Член 1
 Регламент (ЕО) No 595/2004 се изменя, както следва:
 1)
 В член 15 параграф 1 се заменя със следния текст:
 „1. Съгласно член 81, параграф 1 от Регламент (ЕО) No 1234/2007 всяка година, най-късно до 1 октомври, изкупвачите, или при директни продажби — производителите, които дължат таксата, заплащат на компетентния орган дължимата сума при условията, определени от държавата членка, като изкупвачите носят отговорността за събирането на такса за свръхпроизводство върху доставките, дължими от производителите в съответствие с член 79 от посочения регламент.
 Без да се засяга прилагането на членове 107—109 от Договора за функционирането на Европейския съюз, държавите членки могат да решат плащането на дължимите суми във връзка с 12-месечния период с начало 1 април 2014 г. да се извършва на три годишни вноски, без да се начислява лихва.
 Първото годишно плащане, в размер на най-малко 1/3 от общата дължима сума, се извършва до 30 септември 2015 г. До 30 септември 2016 г. се заплащат най-малко 2/3 от общата дължима сума. Пълният размер на дължимата сума се изплаща най-късно до 30 септември 2017 г.
 Държавите членки гарантират, че бенефициери на тази схема за разсрочено плащане са производителите.“
 2)
 В член 19, параграф 3 след втора алинея се добавя нова алинея със следния текст:
 „Чрез дерогация от втората алинея, държавите членки, които прилагат схемата за разсрочено плащане, предвидена в член 15, параграф 1, изготвят инспекционния доклад не по-късно от 42 месеца след края на съответния 12-месечен период.“
 3)
 В член 27 се добавя следният параграф 7:
 „7. Държавите членки, които прилагат схемата за разсрочено плащане, предвидена в член 15, параграф 1, уведомяват Комисията до 30 ноември 2016 г. и до 30 ноември 2017 г. за броя на бенефициерите по схемата, както и за сумите, които все още не са събрани от тях за всяко годишно плащане, като ги посочват в колона и) от таблицата в част 2 на доклада съгласно приложение IIa, с коментар схема за „разсрочено плащане““.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 март 2015 година.
 За Комисията
 Председател
 Jean-Claude JUNCKER
 (1) ОВ L 299, 16.11.2007 г., стр. 1.
 (2) Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (ОВ L 347, 20.12.2013 г., стр. 671).
 (3) Регламент (ЕО) No 595/2004 на Комисията от 30 март 2004 г. за определяне на подробни правила за прилагане на Регламент (ЕО) No 1788/2003 на Съвета относно въвеждането на такса в сектора на млякото и млечните продукти (ОВ L 94, 31.3.2004 г., стр. 22).
 (4) Регламент (ЕС) No 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis